Rettens dom (Anden Afdeling) af 26. marts 2019 –

Grækenland mod Kommissionen

(Sag T-480/17)

»EGFL og ELFUL – udgifter, der er udelukket fra finansiering – udgifter afholdt af Grækenland – faste finansielle engangskorrektioner – krydsoverensstemmelse – kontrol af de lovgivningsbestemte forvaltningskrav – analyse af risiciene – vurdering af det økonomiske tab – begrundelsespligt – proportionalitet«

1. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstater [Europa-Parlamentets og Rådets forordning nr. 1306/2013; Rådets forordning nr. 73/2009, art. 22, stk. 1; Kommissionens forordning nr. 1122/2009, art. 26, stk. 1; Rådets direktiv 79/409, art. 5, litra a), b, og d)] (jf. præmis 36-39 og 45)

2. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – fast finansiel korrektion, der vedtages af Kommissionen i overensstemmelse med de interne retningslinjer, som er vedtaget på området – standardanvendelse af oplysninger, der gør det muligt præcist at vurdere det finansielle tab, som Unionen er blevet pådraget – den pågældende medlemsstats fremlæggelse af en beregning på grundlag af en sammenligning af resultaterne af de kontroller, der er foretaget uden for det pågældende regnskabsår – ikke tilstrækkeligt (Europa-Parlamentets og Rådets forordning nr. 1306/2013, art. 52, stk. 1 og 2) (jf. præmis 48 og 97-99)

3. Landbrug – EGFL’s og ELFUL’s finansiering – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – manglende gennemførelse – undladelse – begrundet i interne forhold – retsstridighed (Kommissionens forordning nr. 1974/2006, bilag II, 5.3.2.1) (jf. præmis 53)

4. Institutionernes retsakter – begrundelse – forpligtelse – rækkevidde – beslutning om regnskabsafslutning hvad angår de udgifter, som EGFL og ELFUL har finansieret (Art. 296, TEUF; Europa-Parlamentets og Rådets forordning nr. 1306/2013, art. 52, stk. 3) (jf. præmis 57, 76-78, 134 og 136)

5. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – konstatering af mangler i den kontrolordning, der er indført af en medlemsstat – den berørte medlemsstats anfægtelse – Kommissionens forpligtelse til at besvare de forhold, som medlemsstaten har fremført vedrørende manglernes finansielle følger (Europa-Parlamentets og Rådets forordning nr. 1306/2013, art. 52) (jf. præmis 79)

6. Landbrug – EGFL’s og ELFUL’s finansiering – regnskabsafslutningsprocedure – forligsprocedure – forligsorganets rapport – ingen bindende virkning (Europa-Parlamentets og Rådets forordning nr. 1306/2013, art. 52, stk. 3) (jf. præmis 80, 120, 137 og 146)

7. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – vurdering af de tab, som fonden har lidt – ulovlige udgifter, som ikke kan bestemmes tilstrækkeligt præcist – vurdering baseret på faste korrektioner – lovlig – tilsidesættelse af proportionalitetsprincippet – foreligger ikke (Europa-Parlamentets og Rådets forordning nr. 1306/2013, art. 52) (jf. præmis 156-158)

Angående

Søgsmål i henhold til artikel 263 TEUF med påstand om annullation af Kommissionens gennemførelsesafgørelse (EU) 2017/1144 af 26. juni 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2017, L 165, s. 37), for så vidt som Den Hellenske Republik i forlængelse af undersøgelsen med referencenummeret ΧC/2014/002/GR pålægges faste, finansielle engangskorrektioner for et samlet beløb på 1182054,17 EUR på grund af mangler ved anvendelsen af krydsoverensstemmelse (EGFL og ELFUL).

Konklusion

1) Europa-Kommissionen frifindes.